CELEX: 62011CN0650
Language: et
Date: 2011-12-19 00:00:00
Title: Kohtuasi C-650/11: Eelotsusetaotlus, mille on esitanud Augstākās tiesas Senāts (Läti Vabariik) 19. detsembril 2011 — Ilgvars Brunovskis versus Lauku atbalsta dienests

18.2.2012   
            
            
               ET
            
            
               Euroopa Liidu Teataja
            
            
               C 49/18
            
         Eelotsusetaotlus, mille on esitanud Augstākās tiesas Senāts (Läti Vabariik) 19. detsembril 2011 — Ilgvars Brunovskis versus Lauku atbalsta dienests
   (Kohtuasi C-650/11)
   2012/C 49/31
   Kohtumenetluse keel: läti
   
      Eelotsusetaotluse esitanud kohus
   
   Augstākās tiesas Senāts
   
      Põhikohtuasja pooled
   
   
      Kaebuse esitaja: Ilgvars Brunovskis
   
      Vastustaja: Lauku atbalsta dienests
   
      Eelotsuse küsimused
   
   
               1.
            
            
               Kas määruse nr 1782/2003 (1) artikli 125 lõiget 1 tuleb tõlgendada nii, et ammlehmatoetust tuleb maksta kõigi kalendriaasta jooksul ammlehmaks saanute kohta?
            
         
               2.
            
            
               Kas määruse nr 1973/2004 (2) artikli 102 lõiget 2 tuleb tõlgendada nii, et kuuekuulist perioodi tuleb mõista kui toetuse taotluste esitamise tähtaega?
            
         
               3.
            
            
               Kui vastus teisele küsimusele on jaatav, siis kas olukorras, kui liikmesriik on seda taotluse esitamise tähtaega lühendanud, on liikmesriigil kohustus hüvitada kahju, mis põllumajandusettevõtjale tekkis, kui ta ei saanud täielikult ära kasutada määruses taotluste esitamiseks kehtestatud tähtaega?
            
         
      (1)  Nõukogu 29. septembri 2003. aasta määrus (EÜ) nr 1782/2003, millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks ning muudetakse määruseid (EMÜ) nr 2019/93, (EÜ) nr 1452/2001, (EÜ) nr 1453/2001, (EÜ) nr 1454/2001, (EÜ) nr 1868/94, (EÜ) nr 1251/1999, (EÜ) nr 1254/1999, (EÜ) nr 1673/2000, (EMÜ) nr 2358/71 ja (EÜ) nr 2529/2001 (EÖT L 270, lk 1; ELT eriväljaanne 03/40, lk 269).
   
      (2)  Komisjoni 29. oktoobri 2004. aasta määrus (EÜ) nr 1973/2004, millega sätestatakse üksikasjalikud eeskirjad nõukogu määruse (EÜ) nr 1782/2003 IV ja IVa jaotises sätestatud toetuskavade rakendamiseks ja tootmisest kõrvaldatud maa kasutamine tooraine tootmiseks (ELT L 345, lk 1).